**Výbor**

**Národnej rady Slovenskej republiky**

**pre zdravotníctvo**

**27.** schôdza výboru

Číslo: KNR-VZD-2447/2024-3

**108**

**U z n e s e n i e**

**Výboru Národnej rady Slovenskej republiky**

**pre zdravotníctvo**

**z 11. decembra 2024**

**k vládnemu návrhu zákona, ktorým sa menia a dopĺňajú niektoré zákony v súvislosti s niektorými opatreniami na zabezpečenie dostupnosti ústavnej zdravotnej starostlivosti** (tlač 637)

**Výbor Národnej rady Slovenskej republiky pre zdravotníctvo**

prerokoval vládny návrh zákona, ktorým sa menia a dopĺňajú niektoré zákony v súvislosti s niektorými opatreniami na zabezpečenie dostupnosti ústavnej zdravotnej starostlivosti (tlač 637);

**A. s ú h l a s í**

s vládnym návrhom zákona, ktorým sa menia a dopĺňajú niektoré zákony v súvislosti s niektorými opatreniami na zabezpečenie dostupnosti ústavnej zdravotnej starostlivosti (tlač 637);

**B.** **o d p o r ú č a**

**Národnej rade Slovenskej republiky**

vládny návrh zákona, ktorým sa menia a dopĺňajú niektoré zákony v súvislosti s niektorými opatreniami na zabezpečenie dostupnosti ústavnej zdravotnej starostlivosti (tlač 637) schváliť s pozmeňujúcimi návrhmi:

1. **V čl. II, 4. bode, § 14 ods.** 1 písm. s) sa za slovo „pracujúcich“ vkladajú slová „v pracovnom pomere“.

Špecifikuje sa právny vzťah, na zakladá ktorého zdravotnícky pracovník vykonáva pracovnú činnosť v príslušnom zdravotníckom zariadení.

1. **V čl. III, 2. bode, § 12a ods. 18 a 19** sa slová „lekár podľa osobitného“ nahrádzajú slovami „lekár poskytovateľa zdravotnej starostlivosti určeného okresným úradom podľa osobitného“.

Dotknuté ustanovenie sa precizuje tak, aby bolo jednoznačné že má ísť o lekára toho poskytovateľa zdravotnej starostlivosti, ktorého určil okresný úrad.

1. **V čl. IV bod 3** znie:

„3. § 79 sa dopĺňa odsekmi 19 a 20, ktoré znejú:

„(19) Poskytovateľ určený okresným úradom podľa osobitného predpisu55jawj) je povinný určiť počas mimoriadnej situácie vyhlásenej z dôvodu kritickej nedostupnosti ústavnej zdravotnej starostlivosti lekára na posudzovanie a rozhodovanie o dočasnej pracovnej neschopnosti podľa osobitného predpisu.55jawk)

(20) Poskytovateľ určený okresným úradom podľa osobitného predpisu55jawl) je povinný určiť počas núdzového stavu lekára na posudzovanie a rozhodovanie o dočasnej pracovnej neschopnosti podľa osobitného predpisu.55jawm)“.

Poznámky pod čiarou k odkazom 55jawj až 55jawm znejú:

„55jawj) § 14 ods. 1 písm. s) zákona Národnej rady Slovenskej republiky č. 42/1994 Z. z. o civilnej ochrane obyvateľstva v znení zákona č. .../2024 Z. z.

55jawk) § 12a ods. 18 zákona č. 576/2004 Z. z. v znení zákona č. .../2024 Z. z.

55jawl) § 14 ods. 1 písm. t) zákona Národnej rady Slovenskej republiky č. 42/1994 Z. z. v znení zákona č. .../2024 Z. z.

55jawm) § 12a ods. 19 zákona č. 576/2004 Z. z. v znení zákona č. .../2024 Z. z.“.“.

Označenie doplnených odsekov v § 79 sa upraví v nadväznosti na schválené znenie novely zákona č. 578/2004 Z. z. (tlač 517) a to podľa poradia ich publikácie v Zbierke zákonov Slovenskej republiky.

Uvedená úprava sa následne premietne do bodu 7.

Dotknuté ustanovenia sa precizujú tak, aby bolo jednoznačné, že ide o dve odlišné povinnosti, z ktorých jedna sa viaže na vyhlásenú mimoriadnu situáciu z dôvodu kritickej nedostupnosti ústavnej zdravotnej starostlivosti, zatiaľ čo druhá sa viaže na vyhlásený núdzový stav.

Zároveň sa obe povinnosti precizujú tak, aby bolo jednoznačné, na výkon akej činnosti má poskytovateľ zdravotnej starostlivosti lekára určiť.

1. **V čl. IV, 5. bode**, § 80 ods. 1 písm. l) sa za slovo „pracujúceho“ vkladajú slová „v pracovnom pomere“.

Dotknuté ustanovenie sa precizuje tak, aby bolo jednoznačné, že má ísť o lekára toho poskytovateľa zdravotnej starostlivosti, ktorého určil okresný úrad.

1. **V čl. IV, 5. bode**, § 80 ods. 1 písm. m) a n) sa za slovo „lekára“ vkladajú slová „poskytovateľa zdravotnej starostlivosti určeného okresným úradom“.

Dotknuté ustanovenie sa precizuje tak, aby bolo jednoznačné, že má ísť o lekára toho poskytovateľa zdravotnej starostlivosti, ktorého určil okresný úrad.

1. **V čl. IV, 5 bode**, § 80 ods. 1 písm. o) sa za slovo „pracujúcich“ vkladajú slová „v pracovnom pomere“.

Špecifikuje sa právny vzťah, medzi poskytovateľom zdravotnej starostlivosti a príslušným zdravotníckym pracovníkom.

1. **V čl. IV, 7. bod** znie:

„7. V § 82 sa odsek 5 dopĺňa písmenami d) a e), ktoré znejú:

„d) do 3 300 eur poskytovateľovi, ak poruší povinnosť podľa § 79 ods. 19 alebo 20,

e) do 1 500 eur zdravotníckemu pracovníkovi, ak poruší niektorú z povinností podľa § 80 ods. 1 písm. m) až p).“.“.

V súvislosti s úpravou nových povinností poskytovateľa zdravotnej starostlivosti (§ 79 ods. 19 a 20) a zdravotníckeho pracovníka [§ 80 ods. 1 písm. l) až p)] je potrebné upraviť aj sankcie za ich potenciálne porušenie.

**8. Za čl. IV sa vkladá nový čl. V**, ktorý znie:

„Čl. V

Zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení zákona č. 719/2004 Z. z., zákona č. 353/2005 Z. z., zákona č. 538/2005 Z. z., zákona č. 660/2005 Z. z., zákona č. 282/2006 Z. z., zákona č. 522/2006 Z. z., zákona č. 12/2007 Z. z., zákona č. 215/2007 Z. z., zákona č. 309/2007 Z. z., zákona č. 330/2007 Z. z., zákona č. 358/2007 Z. z., zákona č. 530/2007 Z. z., zákona č. 594/2007 Z. z., zákona č. 232/2008 Z. z., zákona č. 297/2008 Z. z., zákona č. 461/2008 Z. z., zákona č. 581/2008 Z. z., zákona č. 192/2009 Z. z., zákona č. 533/2009 Z. z., zákona č. 121/2010 Z. z., zákona č. 34/2011 Z. z., nálezu Ústavného súdu Slovenskej republiky č. 79/2011 Z. z., zákona č. 97/2011 Z. z., zákona č. 133/2011 Z. z., zákona č. 250/2011 Z. z., zákona č. 362/2011 Z. z., zákona č. 547/2011 Z. z., zákona č. 185/2012 Z. z., zákona č. 313/2012 Z. z., zákona č. 421/2012 Z. z., zákona č. 41/2013 Z. z., zákona č. 153/2013 Z. z., zákona č. 220/2013 Z. z., zákona č. 338/2013 Z. z., zákona č. 352/2013 Z. z., zákona č. 185/2014 Z. z., zákona č. 77/2015 Z. z., zákona č. 140/2015 Z. z., zákona č. 265/2015 Z. z., zákona č. 429/2015 Z. z., zákona č. 91/2016 Z. z., zákona č. 125/2016 Z. z., zákona č. 286/2016 Z. z., zákona č. 315/2016 Z. z., zákona č. 317/2016 Z. z., zákona č. 356/2016 Z. z., zákona č. 41/2017 Z. z., zákona č. 238/2017 Z. z., zákona č. 257/2017 Z. z., zákona č. 266/2017 Z. z., zákona č. 336/2017 Z. z., zákona č. 351/2017 Z. z., zákona č. 87/2018 Z. z., zákona č. 109/2018 Z. z., zákona č. 156/2018 Z. z., zákona č. 177/2018 Z. z., zákona č. 192/2018 Z. z., zákona č. 345/2018 Z. z., zákona č. 351/2018 Z. z., zákona č. 35/2019 Z. z., zákona č. 139/2019 Z. z., zákona č. 221/2019 Z. z., zákona č. 231/2019 Z. z., zákona č. 398/2019 Z. z., zákona č. 125/2020 Z. z., zákona č. 264/2020 Z. z., zákona č. 392/2020 Z. z., zákona č. 81/2021 Z. z., zákona č. 133/2021 Z. z., zákona č. 252/2021 Z. z., zákona č. 310/2021 Z. z., zákona č. 358/2021 Z. z., zákona č. 540/2021 Z. z., zákona č. 2/2022 Z. z., zákona č. 67/2022 Z. z., zákona č. 125/2022 Z. z., zákona č. 266/2022 Z. z., zákona č. 267/2022 Z. z., zákona č. 390/2022 Z. z., zákona č. 392/2022 Z. z., zákona č. 420/2022 Z. z., zákona č. 518/2022 Z. z., zákona č. 285/2023 Z. z., zákona č. 293/2023 Z. z., zákona č. 309/2023 Z. z., zákona č. 530/2023 Z. z., zákona č. 7/2024 Z. z. a zákona č. 175/2024 Z. z. sa mení takto:

1. § 7c vrátane nadpisu znie:

„§ 7c

Spoločné ustanovenia k uzatváraniu zmlúv o poskytovaní zdravotnej starostlivosti

1. Ministerstvo zdravotníctva po prerokovaní so zástupcami poskytovateľov zdravotnej starostlivosti, zariadení sociálnej pomoci, zdravotnými poisťovňami a zástupcami odborovej organizácie zastupujúcej zdravotníckych pracovníkov vydá všeobecne záväzný právny predpis, ktorým ustanoví

a) spôsob a formu uvedenia výšky úhrady podľa § 7 ods. 9 písm. c) v zmluve o poskytovaní zdravotnej starostlivosti tak, aby bolo možné vzájomné porovnanie týchto úhrad medzi jednotlivými poskytovateľmi zdravotnej starostlivosti a zariadeniami sociálnej pomoci,

b) vzory zmlúv o poskytovaní zdravotnej starostlivosti (§ 7 až § 7b),

c) minimálnu úhradu za poskytnutú zdravotnú starostlivosť vo výške ekonomicky oprávnených nákladov,

d) ekonomicky oprávnené náklady podľa písmena c).

1. Vzory zmlúv ustanovené podľa odseku 1 písm. b) sú pre zdravotnú poisťovňu, poskytovateľa zdravotnej starostlivosti a zariadenie sociálnej pomoci záväzné.
2. Zmluvu o poskytovaní zdravotnej starostlivosti sú zmluvné strany povinné zosúladiť s  vykonávacím právnym predpisom podľa odseku 1 do šiestich mesiacov odo dňa jeho účinnosti.“.

Plnenie záväzku z Memoranda o zlepšení systému zdravotníctva 2022. Navrhuje sa vydať vykonávací právny predpis, ktorým ustanovia spôsob a forma uvedenia výšky úhrady v zmluve o poskytovaní zdravotnej starostlivosti tak, aby bolo možné vzájomné porovnanie týchto úhrad medzi jednotlivými poskytovateľmi zdravotnej starostlivosti a zariadeniami sociálnej pomoci, vzory zmlúv o poskytovaní zdravotnej starostlivosti, minimálna úhrada za poskytnutú zdravotnú starostlivosť vo výške ekonomicky oprávnených nákladov a ekonomicky oprávnené náklady. Pozmeňovací návrh reaguje na zákon č..../2024 Z. z. (tlač 475), zákon č. .../2024 Z. z. (tlač 517) a zákon č..../2024 Z. z. (tlač 518).

1. V § 67a odsek 3 znie:

„(3) Riadiaci výbor pre úhradové mechanizmy a reguláciu cien má 13 členov, ktorých vymenúva a odvoláva minister zdravotníctva, z toho troch členov na návrh ministerstva zdravotníctva, troch členov na návrh zdravotných poisťovní, troch členov na návrh združení zastupujúcich poskytovateľov zdravotnej starostlivosti pri uzatváraní zmluvy o poskytovaní zdravotnej starostlivosti, jedného člena na návrh úradu, jedného člena na návrh Slovenskej lekárskej komory, jedného člena na návrh neziskovej pacientskej organizácie združujúcej neziskové pacientske organizácie a jedného člena na návrh Lekárskeho odborového združenia. Minister zdravotníctva na návrh toho subjektu, ktorý člena podľa prvej vety navrhol, vymenúva a odvoláva aj jedného zástupcu za každého člena.“.“.

Nasledujúce články sa primerane prečíslujú.

Tento článok nadobúda účinnosť 2. januára 2025, čo sa premietne do článku upravujúceho účinnosť zákona.

Plnenie záväzku z Memoranda o zlepšení systému zdravotníctva 2022. Navrhuje sa doplniť do riadiaceho výboru člena na návrh Lekárskeho odborového združenia.

**9. Za čl. V** sa vkladá nový čl. VI, ktorý znie:

„Čl. VI

Zákon č. 540/2021 Z. z. o kategorizácii ústavnej zdravotnej starostlivosti a o zmene a doplnení niektorých zákonov v znení zákona č. 518/2022 Z. z., zákona č. 454/ 2023 Z. z. a  zákona č. 125/2024 Z. z. sa mení a dopĺňa takto:

1. V § 3 ods. 2 písm. b) sa na konci pripájajú tieto slová: „a zástupcu člena orgánov podľa písmena a)“.
2. V § 3 ods. 7 sa za slová „orgánov podľa odseku 2 písm. a)“ vkladá čiarka a slová „ich zástupcov“.
3. § 3 sa dopĺňa odsekmi 9 až 11, ktoré znejú:

,,(9) Minister zdravotníctva na návrh toho, kto navrhuje člena podľa odseku 3 písm. a), b) a d) až f), vymenúva a odvoláva jedného zástupcu člena kategorizačnej komisie pre ústavnú starostlivosť podľa odseku 3 písm. a), b) a d) až f). Zástupca člena kategorizačnej komisie pre ústavnú starostlivosť zastupuje člena kategorizačnej komisie pre ústavnú starostlivosť na rokovaní komisie pre ústavnú starostlivosť v čase jeho neprítomnosti.

(10) Minister zdravotníctva na návrh toho, kto navrhol člena podľa odseku 6, vymenúva a odvoláva aj jedného zástupcu pre každého člena orgánu podľa odseku 6. Zástupca zastupuje člena orgánu podľa odseku 6 na rokovaní tohto orgánu v čase jeho neprítomnosti.

(11) Práva a povinnosti člena kategorizačnej komisie pre ústavnú starostlivosť a člena orgánu podľa odseku 6 sa v čase ich zastupovania vzťahujú aj na ich zástupcov.“.

1. V § 38 sa vypúšťa odsek 4.

Doterajšie odseky 5 až 9 sa označujú ako odseky 4 až 8.

1. V 38 sa za odsek 3 vkladá nový odsek 4, ktorý znie:

„(4) Zdravotná poisťovňa nesmie uzatvoriť zmluvu o poskytovaní zdravotnej starostlivosti s prevádzkovateľom nemocnice v rozsahu iných povinných programov alebo iných doplnkových programov, ako tých, ktoré jej boli rozhodnutím ministerstva zdravotníctva schválené.“.

Doterajšie odseky 4 až 8 sa označujú ako odseky 5 až 9.

Nasledujúci článok sa primerane prečísluje.

Bod 1 nadobúda účinnosť 2. januára 2025, čo sa premietne do článku upravujúceho účinnosť zákona.

Bod 5 nadobúda účinnosť 1. júla 2025, čo sa premietne do článku upravujúceho účinnosť zákona.

Odôvodnenie k bodom 1 až 3:

Pre potrebu plynulého zabezpečenia chodu komisií pre ústavnú starostlivosť je potrebné ich sfunkčnenie a zastupiteľnosť ich členov v súlade s § 3 ods. 2 písm. a) zákona č. 540/2021 Z. z. o kategorizácii ústavnej zdravotnej starostlivosti a o zmene a doplnení niektorých zákonov. Vzhľadom na  praktické skúsenosti so zasadaním komisií je náročné zosúladiť termíny stretnutí tak, aby sa relevantné subjekty zúčastnili na rokovaniach v uznášania-schopnom režime, najmä vzhľadom na to, že v komisiách pre kategorizáciu ústavnej zdravotnej starostlivosti a nemocníc sú nominovaní riaditelia a manažéri zdravotníckych subjektov. Zasadnutia komisií v začiatkoch implementácie reformy optimalizácie siete nemocníc trvajú niekoľko hodín a vyžadujú si účasť členov niekoľkokrát za týždeň najmä v dovolenkových mesiacoch. Pre zabezpečenie fungovania Komisie pre tvorbu siete kategorizovaných nemocníc, ktorá má začať fungovať od 1.1.2025., je potrebné zabezpečiť v komisiách zastupiteľnosť čo najskôr.

Odôvodnenie k bodom 4 a 5:

Potreba časového priestoru pre vydanie

rozhodnutí o žiadostiach nemocníc podľa zákona č. 540/2021 Z. z. o kategorizácii ústavnej zdravotnej starostlivosti a o zmene a doplnení niektorých zákonov a najrozsiahlejšej novely vyhlášky č. 531/2024 Z. z. o kategorizácii ústavnej zdravotnej starostlivosti. Rozhodnutia o žiadostiach nemocníc podľa zákona sa začnú vydávať v januári 2025 a novela vyhlášky č. 531/2024 Z. z. o kategorizácii ústavnej zdravotnej starostlivosti je plánovaná na marec 2025. Novela vyhlášky bude predstavovať najrozsiahlejšiu úpravu medicínsky nekorektne nastavených parametrov reformy optimalizácie siete nemocníc.

1. **p o v e r u j e**

**predsedu výboru**, aby spracoval výsledky rokovania Výboru Národnej rady Slovenskej republiky pre zdravotníctvo z 11. decembra 2024 spolu s výsledkami rokovania výborov Národnej rady Slovenskej republiky do písomnej spoločnej správy výborov Národnej rady Slovenskej republiky a predložil ju na schválenie gestorskému výboru.

**Vladimír B a l á ž**

predseda výboru

**Jozef V a l o c k ý**

overovateľ výboru